Moeder Teresa gaan tot heilige verklaar word | Maroela Media
Moeder Theresa (1993) Foto: AP Photo
Pous Franciskus het die afgelope naweek bevestig dat Moeder Teresa, die Rooms-Katolieke non wat wêreldwyd bekend is vir haar betrokkenheid by die armes, tot heilige verklaar gaan word.
'n Heiligverklaring is die hoogste eer wat die Rooms-Katolieke Kerk aan iemand kan toeken.
Volgens die Rooms-Katolieke Kerk se vereistes moet twee wonderwerke aan 'n persoon toegedig word voordat hy of sy tot heilige verklaar kan word. Dié besluit vir Moeder Teresa se heiligverklaring volg nadat die pous die wonderbaarlike genesing van 'n tweede persoon, 'n man in Brasilië, erken het.
Moeder Teresa, wat ook die Nobelprys vir vrede in 1979 ontvang het, is op 5 September 1997 in die ouderdom van 87 oorlede. Kort voor haar dood het sy bykans 4 000 nonne onder haar bestuur gehad wat hulp verleen het aan ongeveer 600 kinderhuise, sopkombuise, skuilings vir haweloses en klinieke.
Hoewel geen datum vir die heiligverklaring vasgestel is nie, het oorsese media bespiegel dat die seremonie moontlik in September volgende jaar sal plaasvind omdat dit saamval met die herdenking van haar dood asook met pous Franciskus se 'heilige jaar van genade'.
Sunita Kumar, 'n woordvoerder vir die Missionaries of Charity in die oostelike gedeelte van Kolkata waar Moeder Teresa gewoon en werk het, het die besluit verwelkom.
Pous Franciskus het al by vroeër geleenthede gesê dat hy nie net 'n aanhanger is van haar werk nie, maar ook respek het vir haar impak. Hy het haar ontmoet tydens 'n sinode van biskoppe in 1994 toe hy nog aartsbiskop Jorge Mario Bergoglio was.
"Die armes gee ons baie meer as wat ons vir hulle kan gee," het sy in 1977 gesê. "Hulle is ongelooflike sterk mense wat daagliks sonder kos moet oorleef, tog kla hulle nooit nie."
Intussen het die aartsbiskop van Kolkata, Thomas D'Souza, gesê die nuus van die heiligverklaring is 'n vroeë Kersgeskenk aan die land.
liefdadigheid Pous Rooms-Katolieke Kerk
[Video] Verkeerde Mej. Heelal gekroon
Ek mis nou weer iets erens. Ek dog net God is heilig.
Ek dog ook so. …maar met een verskil, God leef verewig, Teresa is dood.
Hoe nou sy is mos nou mors dood bestaan nie meer op aarde nie. Pleks liewerz mense aanmoedig om ook net goed te doen aan ander, en ophou geldgierig wees en vir hulle medemens te help in nood. GOD ALLEENLIK IZ HEILIG
Ek glo nie moeder Teresa soul hiermee saamstem nie. Sover ek verstaan het sy haar werk verrig uit naaste liefde en was sy bloot 'n instrument in God se hand. Net Hy is heilig, uit watter bus het die pous geval!!